Միաժամանակ ես ուսումնասիրում եմ նաեւ տուեալ եկեղեցու շուրջ գտնուող համայնքի մասին առկայ բոլոր աղբիւրները: Զրուցակիցներս, որ տարբեր շրջաններից են, հիմնականում տարեց մարդիկ էին, որոնցից շատերն այսօր արդէն չկան: Նրանց միջոցով բաւական տեղեկութիւններ եմ ստացել իրենց շրջանների, գիւղերի մասին՝ առօրեայի, կեցութեան, կենսաձեւի, եւ այլն: Եւ սրանք տեղեկութիւններ են, որոնց ոչ մի այլ աղբիւրում չես գտնի: Եւ իսկապէս, այս աշխատանքը մեծ հարստութիւն է մեզ համար նաեւ պատմագրութեան առումով՝ անյայտ չբցայայտուած էջերին լոյս սփռելու առումով: Մեր պատմութեան, մեր մշակոյթի գանձարկղը հարստանում է նման հրատարակութիւններով: